Diari Oficial de la Generalitat Valenciana


Sumari del DOGV 9557, del 20-03-2023 (2023/2911)

RESOLUCIÓ de 13 de març de 2023, de la presidència del Consorci Hospital General Universitari de València (CHGUV), per la qual es resol la convocatòria CO/01/22, auxiliar administratiu o auxiliar administrativa, corresponent a les ofertes d'ocupació pública 2019 i 2021 del CHGUV.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9557

Data del DOGV
:   20-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2911


Data del document
:   13-03-2023

Organisme emissor


Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València
    * concurs administratiu

RESOLUCIÓ de 13 de març de 2023, de la presidència del Consorci Hospital General Universitari de València (CHGUV), per la qual es resol la convocatòria CO/01/22, auxiliar administratiu o auxiliar administrativa, corresponent a les ofertes d'ocupació pública 2019 i 2021 del CHGUV. [2023/2911]  
En el marc de les ofertes d'ocupació pública 2019 i 2021 del Consorci Hospital General Universitari de València, ha conclòs la convocatòria de cinc places d'auxiliar administratiu o auxiliar administrativa, pel torn de promoció interna.  
D'acord amb el que es preveu en la base 13.1 de les generals que regeixen la convocatòria, aprovades mitjançant Resolució del CHGUV de 18 de juny de 2021 (DOGV 9127, 14.07.2021), de conformitat amb la proposta realitzada per la comissió de selecció i atés que consten degudament acreditats els requisits exigibles en els apartats 1 i 2 de la base general 9, procedeix realitzar el nomenament de les persones que han superat el procés selectiu.  
En exercici de les competències delegades per l'Acord de 10 de maig de 2022, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari (DOGV 9354, 03.06.2022), la presidència del CHGUV resol:  
1. Nomenar les persones identificades en l'annex, empleades públiques del CHGUV subjectes a règim jurídic laboral, amb caràcter fix, en la categoria professional d'«auxiliar administratiu» o «auxiliar administrativa», amb efectes del dia un del mes següent a la publicació de la present resolució en el Diari Oficial de la Generalitat Valenciana.  
2. Les places que mitjançant la present resolució s'adjudiquen tenen la consideració de places del CHGUV/Departament de Salut València-Hospital General, d'acord amb el que es preveu en el Conveni Col·lectiu del Consorci HGUV i en la base 14a de les bases generals esmentades en la part expositiva de la present resolució.  
3. La Direcció de Recursos Humans formalitzarà els contractes de treball i es realitzaran els actes administratius pertinents per a l'eficàcia material d'aquesta resolució.  
  
Contra aquest acte que esgota la via administrativa, pot interposar-se potestativament recurs de reposició davant aquest mateix òrgan, en el termini d'un mes comptat des de l'endemà de la seua publicació o, directament, recurs contenciós administratiu en el termini de dos mesos comptats de la mateixa manera, davant el Jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
  
València, 13 de març de 2023.- El president del CHGUV i conseller de Sanitat Universal i Salut Pública: Miguel Mínguez Pérez.